Diari Oficial de la Generalitat Valenciana


Sumari del DOGV 9896, del 18-07-2024 (2024/7253)

DECRET 86/2024, de 16 de juliol, del Consell, de modificació del Decret 170/1992, de 16 d'octubre, del Consell, pel qual s'aprova l'estatut de l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/07/16/86/dof/vci/html**

### Dades del document

Número de DOGV
:   9896

Data del DOGV
:   18-07-2024

Secció del DOGV
:   I. DISPOSICIONS GENERALS

Número del document
:   2024/7253

CVE
:   LBTX-P-0768-8689

Data del document
:   16-07-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana
    * organització administrativa

PREÀMBUL

L'Entitat de Sanejament d'Aigües Residuals de la Comunitat Valenciana (EPSAR) es crea mitjançant la Llei 2/1992, de 26 de març, de sanejament d'aigües residuals de la Comunitat Valenciana, com a entitat de dret públic de la Generalitat, a l'empara del ja derogat article 5.2 del text refós de la Llei d'hisenda pública valenciana, aprovat per Decret legislatiu de 26 de juny de 1991, que es regix per la seua pròpia normativa.

Por la seua part, el Decret 170/1992, de 16 d'octubre, del Consell, va aprovar l'estatut de l'Entitat Pública de Sanejament d'Aigües Residuals de la Comunitat Valenciana.

En virtut de la normativa aprovada amb posterioritat en diferents àmbits de l'ordenament jurídic, i de manera particular d'acord amb la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que regula el sector públic valencià, l’EPSAR es configura com una entitat del sector públic de la Generalitat, en concret del sector públic instrumental, inclosa en la categoria dels organismes públics de la Generalitat com a entitat de dret públic (articles 2.1.b), 2.3.a).2 i 155 de la Llei 1/2015, de 6 de febrer).

Per tant, d'acord amb el règim jurídic de l’EPSAR, derivat de la seua pròpia normativa i de l'aplicació del Decret 95/2016, de 29 de juliol, del Consell, de regulació, limitació i transparència del règim de personal directiu del sector públic instrumental de la Generalitat, en relació amb l'Orde 5/2016, de 13 de setembre, de la Conselleria d'Hisenda i Model Econòmic, es fa necessari modificar la seua estructura amb vista a adaptar-la a l’esmentada norma.

Amb esta finalitat es modifiquen els articles sisè; octau, apartats 14 a 16; nové, apartat 15; dihuité; denové, apartat 11, i denové bis, afegint-se l'article denové ter, que concreta les facultats de les vicegerències en l'Estatut de l'Entitat.

D'altra banda, esta modificació executa a la previsió de la disposició addicional setena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat. D'acord amb aquella, el personal directiu del sector públic instrumental de la Generalitat tindrà la consideració de càrrec públic i serà nomenat i cessat per decret del Consell, a proposta de la persona titular de la conselleria d'adscripció de l'ens.

Amb esta finalitat es modifica l'article 8 al punt 14 i 15, suprimint la facultat del Consell d'Administració de nomenament i cessament del gerent i personal directiu.

En virtut d'això, i de conformitat amb el que s'establix en els articles 28.f i 64 de la Llei 5/1983, de 30 de desembre, de la Generalitat, del Consell, a proposta del conseller de Medi Ambient, Infraestructures i Territori i vist l'informe preceptiu de l'Advocacia de la Generalitat, d’acord amb el que es disposa en els articles 5.2.i) i 6 de la Llei 10/2005, de 9 de desembre, de la Generalitat, d'assistència jurídica de la Generalitat, i altres tràmits de conformitat a l'ordenament jurídic, i amb la deliberació prèvia del Consell, en la reunió del dia 16 de juliol de 2024,

DECRETE

*Article únic*

Modificació del Decret 170/1992, de 16 d'octubre, del Consell, pel qual s'aprova l'estatut de l'Entitat Pública de Sanejament d'Aigües Residuals de la Comunitat Valenciana

Es modifiquen els articles sext; octau, apartats 14, 15 i 16; nové, apartat 15; díhuit; dènou, apartat 11, i dènou bis, i s’hi afegix l'article dènou ter a l'estatut de l'Entitat Pública de Sanejament d'Aigües Residuals de la Comunitat Valenciana.

DISPOSICIÓ DEROGATÒRIA

*Única. Derogació normativa*

Queden derogades totes les disposicions d'igual o inferior rang en allò que s'opose a este decret.

DISPOSICIÓ FINAL

*Única. Entrada en vigor*

Este decret entrarà en vigor l'endemà de la publicació en el *Diari Oficial de la Generalitat Valenciana*.

  

València, 16 de juliol de 2024

Carlos Mazón Guixot

President de la Generalitat

Vicente Martínez Mus

Conseller de Medi Ambient, Infraestructures i Territori

Esta disposició conté annexos. Consulteu-ne la versió en PDF.


Còpia Permalink ELI